قبائیلی امور کی وزارت
ہندوستان میں جن جاتیہ گورَودوس منایا گیا
کل وزیراعظم جناب نریندرمودی کی قیادت میں ملک بھر میں جن جاتیہ گورو دوس منایا گیا۔ اس کے تحت بہت سے اہم پروگرام پیش کئے گئے ، جن میں جھارکھنڈ میں یولی ہاتھو کے مقام پر ، جو بھگوان برسا منڈا کی جائے پیدائش ہے، رنگ بہ رنگ ثقافتی پروگرام ، سماجی سرگرمیاں منعقدکی گئیں۔ حکومت نے 15 نومبر کو، بہادر قبائلی مجاہدین آزدای کی یادمیں، جن جاتیہ دوس قراردیا ہے تاکہ نئی نسلیں ملک کے لئے ان کی طرف سے دی جانے والی قربانیوں سے آگاہ ہوسکیں ۔ یہ تاریخ برسا منڈا کی تاریخ پیدائش ہے ، جنہیں ملک بھر میں قبائلی لوگ بھگوان مانتے ہیں۔
وزیراعظم نے پیر کے دن 15 نومبر 2021 کو رانچی میں ‘‘ بھگوان برسا منڈا میموریل پارک کم فریڈم فائٹر میوزیم ’’ کا رانچی میں افتتاح کیا۔ قبائلی مجاہدین آزادی میں عظیم شخصیت بھگوان برسا منڈا کے 146 ویں یوم پیدائش کے موقع پر ، وزیراعظم نے 15سے 22 نومبر 2021 تک ملک بھر میں ایک ہفتہ کی تقریبات کا آغاز بھی کیا۔
وزیراعظم نے پارلیمنٹ کی عمارت میں بھگوان برسا منڈا کے مجسمے پر عقیدت کے پھول بھی چڑھائے۔
جن جاتیہ دوس کے موقع پر وزیر اعظم نے ملک کے عوام سے ایک ساتھ آنے اور ہندوستان کی جنگ آزادی اور قوم کی تعمیر میں قبائلی لوگوں کی خدمات کو سلام کرنے کی اپیل کی۔انہوں نے مسلسل ہندوستان کی آزادی کی جنگ میں بہادر قبائلی مجاہدوں کی طرف سے بیش بہا قربانیوں پر روشنی ڈالی ۔ اپنی گزشتہ تقریروں میں انہوں نے قبائلی مجاہدین آزادی کی یاد میں میوزیم تعمیر کرنے کا مشورہ دیا تھا تاکہ آنے والی نسلیں ملک کے لئے ان کی قربانیوں سے واقف ہوسکیں اور ان قبائلی مجاہدین آزادی کی وراثت کو آگے لےجاسکیں۔
اس مقصدکو حاصل کرنے کے لئے ،قبائلی امور کی وزارت نے آج تک قبائلی مجاہدین آزادی سے متعلق 10 عجائب گھروں کی تعمیر کو منظوری دی ہے ۔یہ میوزیم ہندوستان کی مختلف ریاستوں سے تعلق رکھنے والے قبائلی مجاہدین آزادی کی یادوں کو تازہ رکھیں گے ۔
برسا منڈا ایک عظیم مجاہد آزادی ، سماجی مصلح اور اس ملک میں ایک محترم قبائلی لیڈر تھے ، جنہوں نے برطانوی سامراج کا اور اس کے استحصالی نظام کابہادری سے مقابلہ کیا اور اپنی زندگی میں ہی ایک مثالی شخصیت بن گئے ، جنہیں اکثر بھگوان کے لقب سے یادکیا جاتا تھا۔انہوں نے ایک قبائلی تحریک کی تنظیم اور قیادت کی ، جس کے ذریعہ انہوں نے قبائلیوں کو الگلان  کی دعوت دی ۔ انہوں نے قبائلیوں کو اپنی ثقافتی بنیادوں کو پہنچاننے اور اتحاد قائم کرنے کی ترغیب دی ۔ حکومت ہند نے 15 نومبر کو جن جاتیہ گور و دوس قراردیا ہے اور اسی دن بھگوان برسا منڈا کی 146 ویں سالگرہ بھی ہے ۔ رانچی میں پرانی سنیٹرل جیل کے نزدیک جھارکھنڈ کی ریاستی حکومت کی مدد سے بھگوان برسا منڈا ٹرائبل فریڈم فائٹر میوزیم تعمیر کیا گیا ہے، جہاں برسا منڈا نے اپنی جان کی قربانی پیش کی تھی۔قبائلی مجاہدین آزادی کی خدمات کی یاد منانے کے لئے قبائلی امور کی وزارت ، ریاستی قبائلی تحقیقی اداروں  کے تعاون سے جن جاتیہ گور ودوس منارہی ہے اور ملک بھر میں تمام ڈی آر آئیز کےذریعہ بہت سی یادگاری سرگرمیاں انجام دی جارہی ہیں۔ان سرگرمیوں سے شہریوں کو تعلیم ، صحت ، کاروباریت ، روزگار کے امکانات ،قبائلیوں کے لئے ذریعہ معاش ، قبائلی ثقافت ، آرٹ اور گرانمایہ ثفافت کے تحفظ کے میدانوں میں سرگرمیاں انجام دینے کی ترغیب ملے گی۔
رانچی میں بھگوان برسا منڈا میموریل پارک کم فریڈم فائٹر میوزیم کا ، ان کی 146 ویں سالگرہ پر ورچوئل طریقے سے افتتاح کرتے ہوئے وزیراعظم نے جن جاتیہ گورو دوس کے جشن پر خوشی کا اظہار کیا اور کہا ‘‘ مجھے رانچی میں بھگوان برسا منڈا کے میوزیم کا افتتاح کرنے میں خوشی محسوس ہورہی ہے ۔ جھارکھنڈ کے یوم تاسیس کے موقع پر یہ اقدام قوم اور قبائلی لوگو ں کے لئے قبائلی مجاہدین آزادی کی قربانیوں کو سچا خراج عقیدت ہوگا ۔ ’’
انہوں نے کہا کہ بھگوان برسا منڈا نے اپنی زندگی کو ہندوستان کی جنگ آزادی ، وراثت اورثفاقت کے لئے وقف کردیا تھا۔
‘‘ ان کا یوم پیدائش منانا ، انہیں یاد کرنے اور ایک اچھا شہری بننے کے لئے ان کی پیروی کرنے کا ایک اور طریقہ ہے ۔ ہمارے قبائلی مجاہدین آزادی نے اسمتا اور آتم نربھرتا پر قائم ایک ترقی پسند ہندوستان کا خواب دیکھا تھا۔ میں آپ سب لوگوں پر ہندوستانی افتخار اور وراثت میں اضافہ کرنے کے لئے زوردیتا ہوں۔ یہ میوزیم قبائلی ثقافت اور تاریخ کے تحفظ اورفروغ میں ایک اہم کردار ادا کرے گا۔’’
گورنر جناب رمیش بائس ، وزیراعلیٰ جناب ہیمت سورین ، مرکزی وزراء جناب ارجن منڈا اور جناب جی کشن ریڈی کے ساتھ ساتھ دیگر معزز شخصیات رانچی جھارکھنڈ میں منعقد ہونے والی اس افتتاحی تقریب میں موجود تھیں۔افتتاح کے بعد مرکزی وزراءجناب ارجن منڈا اور جناب جی کشن ریڈی نے جھارکھنڈ میں قائم بھگوان برسا منڈا کی جائے پیدائش کی زیارت بھی کی ۔
وزیراعظم نے ریاست کے عوام کو جھارکھنڈ کو ریاست کا درجہ ملنے والے دن کی مبارکباد بھی دی ۔
اس کے بعددن کے وقت ، وزیراعظم نے جن جاتیہ گورودوس مہاسمیلن میں شرکت کی ، جو جمبوری میدان ، بھوپال ،مدھیہ پردیش میں منعقدہوا تھا۔
ریاست بھر سے آئے قبائلی فنکاروں نے وزیراعظم کے استقبال میں مدھیہ پردیش کی مالامال ثفافت کی عکاسی کرتے ہوئے عوامی رقص پیش کئے ۔ وزیراعظم نے بہت سے خود امدادی گروپوں کی طرف سے کچھ نمائشوں کا افتتاح کیا اور مختلف قبائلی مجاہدین آزادی کی تصویری نمائش کو بھی دیکھا ۔ وزیراعظم نے بھوپال میں جن جاتیہ گورودوس مہاسمیلن کے دوران قبائلی لوگوں کی فلاح وبہبود کے لئے بہت سے کلیدی اقدامات کی شروعات بھی کی ۔
وزیراعظم نے ملک بھر میں 50 ایکلاویہ ماڈل رہائشی اسکولوں کا سنگ بنیاد بھی رکھا ۔ قبائلیوں کی مخصوص ثقافت اور زبان کا اعتراف کرتے ہوئے جناب نریندر مودی نے کہا ‘‘ آزادی کا امرت مہوتسو  کے تحت قبائلی طلبا کے تعلیم میں مدد کرنے کے لئے تقریباََ 750 ایکلویہ ماڈل رہائشی اسکولوں کے قیام کا پروگرام بنایا گیا ہے۔’’ انہوں نے اس بات کو بھی اجاگر کیا کہ حکومت کے ذریعہ ہر طالبعلم پر کیا جانے والا خرچ 40000 سے بڑھا کر ایک لاکھ سے زیادہ کردیا گیا ہے،جس سے قبائلی طلبا کے معیاری تعلیم حاصل کرنے میں یقینا ََ مددملے گی۔
مرکزی وزیر برائے قبائلی امور جناب ارجن منڈا اور ثقافت ،سیاحت اور ڈی او این ای آر کے مرکزی وزیر جناب جی کشن ریڈی نے رانچی سے اس پروگرام میں شرکت کی ،جس میں وزیراعظم کے ذریعہ برسا منڈا میموریل پارک کم فریڈم فائٹر میوزیم کا افتتاح کیا گیا۔
اس کے بعد انہوں نے برسا چوک ، رانچی ، جھارکھنڈ میں برسا منڈا کے مجسمے پر پھولوں کے ہار چڑھائے۔
بعدازاں ، جناب ارجن منڈا اور جناب جی کشن ریڈی نے کھنٹی ضلع جھارکھنڈ کے اولی ہاتو علاقے میں برسا منڈا کی جائے پیدائش کی زیارت کی ۔ انہوں نے بھگوان برسا منڈا کے مجسمے پر ہا ر چڑھائے اور اس مجسمے پر بھی جو برسا منڈا کمپلیکس میں نصب ہے۔
اس موقع پر کچھ ریاستوں نے اس پروگرام میں خصوصی سرگرمیاں پیش کیں ۔ آندھر ا پردیش ،وشاکھا پٹنم میں 5دن کا قبائلی دستکاری میلہ  منعقد کررہا ہے۔ اروناچل پردیش ای ایم آر ایس میں برسا منڈا کی یاد میں ایک تقریب کا اہتمام کررہا ہے ۔ آسام میں اس موقع پر ایک طبی کیمپ کا انعقادکیا گیا ہے۔ چھتیس گڑھ میں قبائلی دستکاری میلے کا اہتمام کیا ہے۔ گجرات میں روایتی قبائلی آرٹ اور دستکاری میلہ ، قبائلی جڑی بوٹیاں اور غذاؤں پر مشتمل میلہ لگایا جارہا ہے ۔ انہوں نے قبائلی رقص کا پروگرام بھی پیش کیا۔ جھارکھنڈ میں خون کےعطیہ کا کیمپ لگایا گیا۔ 45 کتابوں کی رونمائی ہوئی ۔ مالٹو، بھومجی ، اسور اور بیرہور پر ابتدائی اور گرامر کی کتابیں ، مل پہاڑیا بنجارہ ، کوندھ ، کرملی ، کرما اور سورہری پر دستاویز بھی جاری کی گئی۔ کیرالہ میں جنگلاتی حقوق قانون پر ایک ورکشاپ کا انعقاد کیا ۔ میگھالیہ میں کانگ تھانگ پر ایک پروگرام پیش کیا گیا۔ میزورم میں بھگوان برسا منڈا کے پورٹریٹ پر پینٹنگ کا مقابلہ منعقد کیا گیا ۔ ناگا لینڈ میں غلیل سے نشانہ لگانے کا پروگرام پیش کیا گیا۔ اوڈیشہ میں ہندوستان کی جنگ آزادی کے لئے بھگوان برسا منڈا کے تعاون پر ایک قومی ویبنار منعقد کیا گیا۔ راجستھان میں قبائلی مجاہدین آزادی کی خدمات پر سمپوزیم منعقد کیا گیا۔ سکم میں خون کے عطیہ کا کیمپ لگایا گیا۔ تامل ناڈو میں طبی جڑی بوٹیوں پر ایک ورکشاپ اور قبائلی نوجوانوں کے لئے ڈرائنگ کا مقابلہ منعقد کیا گیا۔